1. pielikums

TEHNISKĀ SPECIFIKĀCIJA
Būvniecības ieceres “Ielu apgaismojuma izbūve Būriņu ceļa posmā no Blāzmas ielas līdz Zemgaļu ielai, Jelgava” realizācijas būvuzraudzība 


1. Pakalpojuma mērķis un būvdarbu apraksts:
0.1. Nodrošināt būvuzraudzību ielu apgaismojuma izbūvei (turpmāk – Būvdarbi) Būriņu ceļa posmā no Blāzmas ielas līdz Zemgaļu ielai, Jelgavā (turpmāk – Būvobjekts) saskaņā ar paskaidrojuma rakstu "Ielu apgaismojuma izbūve Būriņu ceļa posmā no Blāzmas ielas līdz Zemgaļu ielai, Jelgavā" (turpmāk – Būvniecības iecere):
0.1.1. Būvuzraudzība tiek veikta būvdarbu iepirkuma "Ielu apgaismojuma izbūve Būriņu ceļa posmā no Blāzmas ielas līdz Zemgaļu ielai, Jelgavā" ietvaros. Būvdarbu iepirkuma dokumentācija ir pieejama Elektronisko iepirkumu sistēmā (EIS), atklātā konkursa ID Nr. JVP 2026/92/AK "Ielu apgaismojuma izbūve Būriņu ceļa posmā no Blāzmas ielas līdz Zemgaļu ielai, Jelgavā"
(https://www.eis.gov.lv/EKEIS/Supplier/Procurement/176314).
Plānotais ieceres izstrādes un Būvdarbu līguma izpildes termiņš ir 5 (pieci) mēneši, ieskaitot Būvobjekta pieņemšanu ekspluatācijā;
0.1.2. Būvuzraudzība uzsākama pēc būvniecības ieceres akceptēšanas un būvdarbu uzsākšanas nosacījumu izpildes, par ko Pasūtītājs informē Izpildītāju;
0.1.3. Pretendentam jānodrošina atbildīgais būvuzraugs, kuram ir spēkā esošs būvprakses sertifikāts specialitātē un darbības sfērā, kas piešķir tiesības veikt iepirkuma priekšmetā paredzēto elektroietaišu izbūves darbu būvuzraudzību.
1. Darba uzdevums un prasības pakalpojumu izpildei:
1.1. Vispārīgās prasības
1.1.1. Atbildīgajam būvuzraugam jānodrošina būvuzraudzība atbilstoši Būvniecības likumam, Ministru kabineta noteikumiem Nr. 500 "Vispārīgie būvnoteikumi", citiem piemērojamiem normatīvajiem aktiem, būvdarbu līgumam un šīs tehniskās specifikācijas prasībām.
1.1.2. Atbildīgais būvuzraugs pārstāv Pasūtītāja intereses visā Būvdarbu izpildes laikā un nodrošina, ka Būvdarbi tiek veikti kvalitatīvi, droši un atbilstoši akceptētajai būvniecības iecerei.
1.2. Būvuzraudzība būvdarbu izpildes laikā:
1.2.1. veikt Būvobjektā būvdarbu uzraudzību (turpmāk – Uzraudzība), nodrošināt Pasūtītāja interešu pārstāvību būvdarbu veikšanas procesā atbilstoši normatīvo aktu prasībām, ievērojot noslēgtā būvdarbu līguma (turpmāk – Līgums) prasības; 
1.2.2. nodrošināt, ka Atbildīgais būvuzraugs: 
1.2.2.1. veic Uzraudzību un kontroli, t.sk. regulāru būvdarbu žurnālā veikto ierakstu kontroli; 
1.2.2.2. atrodas Būvobjektā, lai pārliecinātos par kvalitatīvu un drošu Būvobjekta būvniecību (nepieciešamības gadījumā arī ārpus normālā darba laika un brīvdienās); 
1.2.2.3. vizuāli fiksē būvdarbu izpildi (piem., fotofiksācijas vai videofiksācijas); 
1.2.2.4. piedalās segto darbu un citu izpildīto būvdarbu pieņemšanā; 
1.2.2.5. veic būvdarbu izpildes apjoma kontroli un pieņem tikai tos darbus, kas izpildīti atbilstoši Būvniecības iecerei un normatīvajos aktos noteiktajām prasībām; 
1.2.2.6. piedalās visās Pasūtītāja organizētajās būvdarbu vadības apspriedēs un apsekošanās; 
1.2.2.7. ierodas Būvobjektā pēc Pasūtītāja pieprasījuma ne vēlāk kā 2 (divu) stundu laikā; 
1.2.2.8. sadarbībā ar Būvdarbu veicēju nodrošina nepieciešamo dokumentu sagatavošanu atzīmes par būvdarbu uzsākšanas nosacījumu izpildi Paskaidrojuma rakstā;  
1.2.2.9. izskata un saskaņo Būvdarbu veicēja iesniegto Darbu veikšanas projektu 
3 (trīs) darba dienu laikā. Ja Darbu veikšanas projektu Būvuzraugs nesaskaņo, tad tas jāatdod Būvdarbu veicējam atkārtotai izstrādei, par ko informē Pasūtītāju; 
1.2.2.10. izstrādā  un iesniedz Pasūtītājam Būvuzraudzības plānu;
1.2.2.11. saskaņo satiksmes organizācijas shēmas un kontrolē satiksmes organizāciju Būvobjektā; 
1.2.2.12. izskata Būvdarbu veicēja iesniegtos paziņojumus par atšķirībām starp Līguma dokumentos sniegtajiem datiem un reālajiem apstākļiem, būvdarbu dokumentu nepilnībām vai kļūdām, līguma izpildei nozīmīgu apstākļu izmaiņām, izvērtē Būvdarbu veicēja paziņojumu pamatotību, pamatojoties uz Būvdarbu veicēja Līguma nosacījumiem, un sagatavo rakstiskus ieteikumus par turpmāko rīcību izskatīšanu būvdarbu vadības apspriedēs vai rakstisku atbilžu sniegšanu Būvdarbu veicējam, sniedz Pasūtītājam konkrētus priekšlikumus;
1.2.2.13. kontrolē būvdarbu izmaksu atbilstību Pasūtītāja apstiprinātajai Lokālajai tāmei un nepieļauj izmaksu nepamatotu un būvniecības līgumam neatbilstošu pieaugumu; 
1.2.2.14. sagatavo būvdarbu apjomu analīzi atbilstoši esošajām tirgus cenām, ja Būvdarbu veicējs iesniedz papildus būvdarbus, kuri nav minēti Līguma būvdarbu apjomu sarakstā un nav pielīdzināmi kādam līguma būvdarbu apjoma saraksta darba veidam, tad Būvuzraugs iegūst vismaz 
1 (vienu) ražotāja vai piegādātāja piedāvājumu konkrētajai pozīcijai un izvērtē Būvdarbu veicēja iesniegtās attiecīgās pozīcijas izmaksu atbilstību esošajai tirgus situācijai; 
1.2.2.15. uzrauga, lai Būvdarbu veicējs ievēro būvdarbu vadības apspriedēs un Līgumā par Būvobjekta būvniecību noteiktos būvdarbu izpildes grafika termiņus. Nekavējoties rakstiski informē Pasūtītāju par visiem apstākļiem, kas var ietekmēt Būvobjekta būvniecību, ekspluatāciju, termiņu neievērošanu, sagatavo un pievieno visiem būvniecības dalībniekiem veicamo pasākumu plānu, lai nodrošinātu būvdarbu izpildes grafiku; 
1.2.2.16. vada un protokolē būvdarbu vadības apspriedes un nākamajā darba dienā līdz plkst. 16.00 nosūta uz e-pastu protokolu visiem apspriedes dalībniekiem, kuri izskata protokolu un 2 (divu) darba dienu laikā izsūta to visiem apspriedes dalībniekiem ar savu akceptu vai precizējumiem. Atbildīgais būvuzraugs apkopo apspriedes dalībnieku saņemto informāciju un līdz nākamajai apspriedei sagatavo protokola  3 (trīs) eksemplārus parakstīšanai. Apspriedes protokols ir saistošs visām Būvobjekta būvniecībā iesaistītajām personām. Protokola forma jāsaskaņo ar Pasūtītāju; 
1.2.2.17. konsultē Pasūtītāju jautājumos par būvniecības organizāciju, būvdarbu izpildi u.c. jautājumiem, rakstiski sniedz iespējamo problēmu risinājumus
pēc Pasūtītāja pieprasījuma noteiktajā laikā; 
1.2.2.18. nodrošina, lai Būvdarbu veicējs ievērotu Pasūtītāja noteikumus, nosacījumus, attiecīgus standartus, apstiprinātos Būvniecības ieceres risinājumus esošā budžeta ietvaros; 
1.2.2.19. nekavējoties rakstiski informē Pasūtītāju, ja Būvdarbi tiek veikti nekvalitatīvi, vai ja tiek konstatētas patvaļīgas atkāpes no Būvniecības ieceres vai noslēgtā Līguma, vai ja netiek ievērotas Latvijas būvnormatīvu, standartu vai darba aizsardzības normatīvo aktu prasības. Šādā gadījumā Atbildīgais būvuzraugs, iepriekš saskaņojot ar Pasūtītāju, iesniedz Būvdarbu veicējam rakstisku pieprasījumu pārtraukt būvdarbus līdz konstatēto trūkumu novēršanai; 
1.2.2.20. piedalās konstatēto būvniecības defektu, neatbilstošu materiālu piegādes un izbūves fiksācijā, veicot Būvobjektā konstatēto pārkāpumu fotofiksāciju un defektu akta sagatavošanu, parakstīšanu un iesniegšanu Pasūtītājam un Būvdarbu veicējam; 
1.2.2.21. uzrauga, lai Būvobjektā Būvdarbi tiktu veikti, nebojājot iebūvējamās iekārtas un citu personu iepriekš paveikto darbu, trešo personu īpašumu, piedalās konstatēto bojājumu fiksācijā, sagatavo un paraksta aktu par konstatētajiem bojājumiem, ko iesniedz Pasūtītājam kompensācijas piedzīšanai no vainīgās personas; 
1.2.2.22. uzrauga, lai Būvobjektā būvdarbu laikā Būvdarbu veicējs un/vai apakšuzņēmēji, ja tādi būvdarbu laikā tiks piesaistīti, ievērotu tīrību un kārtību, darba dienas beigās būvdarbu vieta tiktu satīrīta un sakārtota, kontrolē regulāru būvgružu izvešanu, kontrolē Būvobjektā esošo būvmateriālu uzglabāšanu atbilstoši normatīvo aktu prasībām un ražotāja tehniskajām prasībām, piedalās konstatēto pārkāpumu fiksācijā, sagatavo un paraksta aktu par konstatētajiem pārkāpumiem, ko iesniedz Pasūtītājam līgumsoda piedzīšanai no vainīgās personas; 
1.2.2.23. izskata Būvdarbu veicēja iesniedzamo dokumentāciju Būvobjekta nodošanai ekspluatācijā;
1.2.2.24. nodrošina dokumentācijas sagatavošanu Būvobjekta nodošanai ekspluatācijā saskaņā ar normatīvajiem aktiem un tās nodošanu Pasūtītājam; 
1.2.2.25. piedalās komisijas par Būvobjekta pieņemšanu ekspluatācijā darba organizēšanā saskaņā ar Ministru kabineta 2017. gada 9. maija noteikumiem Nr.253 “Atsevišķu inženierbūvju būvnoteikumi”; 
1.2.2.26. 5 (piecu) darba dienu laikā, pēc Pasūtītāja pieprasījuma nosūtīšanas, sagatavo un iesniedz Pasūtītājam uz saskaņojumu pārskatu (MS Office formātā) par būvuzraudzības plāna izpildi. Pēc saskaņojuma saņemšanas pārskatu par būvuzraudzības plāna izpildi iesniedz Būvniecības informācijas sistēmā (turpmāk – BIS) tādējādi apliecinot, ka Būvobjekts ir izbūvēts atbilstoši būvdarbu kvalitātes prasībām un normatīvajiem aktiem. Pārskatā par būvuzraudzības plāna izpildi ietver: 
1.2.2.26.1. veikto izpilduzmērījumu pārbaudes un atbilstību Būvniecības ieceres risinājumiem;   
1.2.2.26.2. kopsavilkums par dalību visu veidu aktu pieņemšanā (segto darbu, nozīmīgo konstrukciju un montāžas); 
1.2.2.26.3. kopsavilkums par veiktajām pārbaudēm un konstatētām neatbilstībām un defektiem;    
1.2.2.26.4. informācija par objekta vizuālo novērtējumu pirms Būvobjekta nodošanas ekspluatācijā, tai skaitā teritorijas labiekārtojuma atbilstību Būvniecības iecerei.  
1.2.2.27. Līguma izpildes termiņa beigās nodot Pasūtītājam visu ar Būvobjekta Uzraudzību saistīto dokumentāciju (arī veiktos darba pierakstus, uzmērījumus, fotofiksācijas vai videofiksācijas utt.) atsevišķā datu nesējā (tikai elektroniskā formātā), norādot atbildīgo darbinieku (piem., Atbildīgais būvuzraugs, Vārds/Uzvārds);
1.2.3. kontrolēt un uzraudzīt būvdarbu izpildi un izbūvēto konstrukciju un inženiersistēmu atbilstību līguma noteikumiem, Būvniecības iecerei, Darba veikšanas projektam un normatīvajiem aktiem; 
1.2.4. pārbaudīt būvdarbos izmantojamo būvizstrādājumu atbilstības deklarācijas vai sertifikātus un tehniskās pases, to atbilstību piegādātajiem būvizstrādājumiem, kā arī būvizstrādājumu atbilstību Būvniecības iecerei; 
1.2.5. veikt būvdarbu kvalitātes pārbaudi ar saviem mērinstrumentiem katrā būvniecības procesa posmā; 
1.2.6. regulāri veikt pārbaudi būvdarbu, pielietojamo izstrādājumu, iekārtu un materiālu kvalitātei, par saviem līdzekļiem organizēt nepieciešamās kvalitātes pārbaudes sertificētās laboratorijās, pieaicināt nozares ekspertus.

1.3. Garantijas perioda Būvuzraudzībai: 
1.3.1. pēc Pasūtītāja uzaicinājuma, kuru Pasūtītājs nosūta Atbildīgajam būvuzraugam e-pastā vismaz 5 (piecas) dienas pirms plānotās Būvobjekta apsekošanas (izņemot ārkārtas avārijas situācijas), veikt Būvobjekta apsekošanu kopā ar Pasūtītāju un Atbildīgo būvdarbu vadītāju. Ārkārtas situācijās apsekošanu veikt nekavējoties; 
1.3.2. pēc Pasūtītāja pieprasījuma 3 (trīs) darba dienu laikā izskatīt un saskaņot Būvdarbu veicēja iesniegto informāciju par būvdarbos konstatēto defektu novēršanas tehnoloģiju. 

